CELEX: 62020TN0308
Language: et
Date: 2020-05-18 00:00:00
Title: Kohtuasi T-308/20: 18. mail 2020 esitatud hagi – PL versus komisjon

10.8.2020   
            
            
               ET
            
            
               Euroopa Liidu Teataja
            
            
               C 262/30
            
         
      18. mail 2020 esitatud hagi – PL versus komisjon
      (Kohtuasi T-308/20)
      (2020/C 262/41)
      Kohtumenetluse keel: prantsuse
      
         Pooled
      
      
         Hageja: PL (esindajad: advokaadid J. Van Rossum ja J.-N. Louis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 25. juuni 2019. aasta otsus viia hageja „teenistuse huvides“ üle rahvusvahelise koostöö ja arengu peadirektoraadi naabruspoliitika direktoraadi finants-, lepingute sõlmimise ja auditiüksustest (DEVCO.F5.DEL.West Bank and Gaza Strip.006) Ida-Jeruusalemmas liikuvuse ja transpordi peadirektoraadi ühiskasutusvahendite üksusesse MOVE.ENER (MOVE.SRD) Brüsselis tagasiulatuvalt 1. jaanuarist 2013;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et on rikutud ELTL artiklit 266, kuna vaidlustatud otsuses ei ole järgitud Avaliku Teenistuse Kohtu 15. aprilli 2015. aasta kohtuotsuse (F-96/13, EU:F:2015:29) ja Üldkohtu 13. detsembri 2018. aasta kohtuotsuse (T-689/16, ei avaldata, EU:T:2018:925) resolutsioone, arvestades nende põhjendusi, mis kujutavad endast vajalikku tuge selles osas, milles need põhjendused on hädavajalikud jõustunud kohtuotsuse täpse tähenduse kindlakstegemiseks.
               
            
                  2.
               
               
                  Teine väide, et on rikutud Euroopa Liidu ametnike personalieeskirjade artikleid 2 ja 22a, kuna vaidlustatud otsuse on teinud asutus, kes ei ole pädev, ning on rikutud põhjendamiskohustust ja lojaalse koostöö põhimõtet.